ผมมีพฤติกรรม ชอบอยู่คนเดียวไม่อยากสุงสิงกับใคร อารมณ์หงุดหงิดง่ายมากขึ้นจากที่ไม่เคยเป็น ตอนเด็กๆจนโต ผมผิดหวังในสิ่งที่ผมอยากได้แล้ว มันไม่ได้ทำให้ผมวนกับความคิดแบบนี้ตลอดเวลา กลัวว่ามันไม่ได้ เป็นกังวล ความคิดฟุ้งซ้าน มันทำให้ผมไม่มีความสุขในชีวิตเลย ผมเคยโดนผู้ใหญ่ใกล้ตัวพูดแบบทำร้ายจิตใจ เหมือนมาซ้ำเติมอีกเวลาที่เรามีปัญหา ทำให้ผมเป็นคนที่เก็บกด ไม่กล้าปรึกษา หรือพูดคุยก็เพราะ ผมกลัวว่าพูดไป ปรึกษไปกลัวจะโดนสวนคำพูดทำร้ายจิตใจเรายิ่งไปใหญ่ บางครั้งผมมีอารมณ์หงุดหงิดผมจะทำลายของทุกสิ่งทุกอย่างที่อยู่ตรงหน้า ซึ้งอาการแบบนี้ไม่อยากให้มันเกิดขึ้นอีก ผมเคยคิดนะว่าทำไมผมเจอแต่ปัญหา อุปสรรคเข้ามาตลอด ผมพยายามแค่ไหน วิ่งเต้นแค่ไหน ดิ้นรนแค่มันก็ไม่ได้เสียที จนทำให้ผมคิดว่า ถ้าผมเลือเกิดได้ผมคงไม่เกิดแบบนี้เลยครับ บางครั้งผมก็นอนร้องไห้ทุกคืนที่ผมมาเจอะอะไรแบบนี้
สวัสดีค่ะ ความผิดหวัง สถานการณ์กดดัน ส่งผลให้เกิดโรคเครียดได้ อาการที่พบได้ เช่น แยกตัว อารมณ์ขุ่นมัว สมาธิลดลง และอาจเป็นสาเหตุให้เกิดความผิดปกติทางกายได้ เช่น กระเพาะอาหารอักเสบ ปวดหัว เพลีย ใจสั่น ปัญหาสุขภาพจิต เช่นภาวะซึมเศร้า วิตกกังวลการฝึกรับมือกับความเครียดต้องใช้เวลาและการฝึกฝนค่ะ ร่วมกับหากิจกรรมผ่อนคลายแทรกในตารางชีวิต สามารถปรึกษาแพทย์หรือจิตแพทย์เพื่อรับการบำบัดทางความคิด หรือทานยา ตามความเหมาะสม เป็นกำลังใจให้ค่ะ